ช่วงนี้มีอากาศเจ็บหน้าอกค่ะ เป็นมาเดือนนึงแล้วแต่ไม่ได้ไปหาเพราะอาการไม่ได้หนักมากและมันปวดแค่แป๊ปเดียวด้วย แต่ล่าสุดหนูเคลียดค่ะ เวลาเคลียดมันจะแน่นหน้าอก และรู้สึกกลัวทุกอย่างเลย หายใจไม่ทั่วท้องมันแน่นไปหมด แถมรู้สึกคลื้นไส้จะอ้วกออกมาด้วย มันเริ่มหนักขึ้นๆจนมันทำอะไรต่อไม่ไหวเลยค่ะ อยากรู้ว่าเสี่ยงต่อโรคอะไรไหมคะ หรือซึมเศร้างี้รึเปล่า ควรไปหาไหมคะ
สวัสดีครับอาการแน่นหน้าอก ร่วมกับอาการหายใจไม่สะดวก อาจเกิดจาก โรคหัวใจขาดเลือด โรคหัวใจเต้นผิดจังหวะ โรคหอบหืด โรคปอดอักเสบ แต่ถ้ามีอาการหวาดกลัว ความเครียด ร่วมกับคลื่นไส้ ก็อาจเกิดจากภาวะระบายลมเร็วเกิน (hyperventilation syndrome) ซึ่งเกิดจากความวิตกกังวล หรือ สภาพจิตใจที่กดดัน ทำให้หายใจเร็วกว่าปกติ และมีการระบายคาร์บอนไดออกไซด์ออกไปเร็วเกินไป ทำให้มีอาการหายใจเร็ว หายใจไม่คล่อง แน่นหน้าอก ดังกล่าวได้ครับเบื้องต้น ขอให้ผ่อนคลายอารมณ์ ผ่อนลมหายใจ และพยายามอย่าคิดฟุ้งซ่าน และนอนพักดูครับ แต่หากอาการแน่นหน้าอกหรือหายใจไม่ดีขึ้น ก็ควรพบแพทย์เพื่อตรวจรักษาต่อไปดีกว่าครับ